Na temelju Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vrpolje („Službeni vjesnik Brodsko-posavske županije“ br. 13/22 i 37/22. i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj    sjednici održanoj       godine donosi
ODLUKU
 o sufinanciranju troškova sterilizacije
pasa i mačaka na području Općine Vrpolje
Članak 1.
U cilju kontrole razmnožavanja i smanjenja broja napuštenih pasa i mačaka na području općine Vrpolje, Općina Vrpolje će posjedniku sufinancirati 50% troška sterilizacije ženki pasa i mačaka i to za najviše dva psa i dvije mačke po domaćinstvu tijekom 2026. godine.
Sterilizacija pasa i mačaka provodi se s ciljem kontrole razmnožavanja i smanjenja broja napuštenih pasa i mačaka, sukladno odredbama članka 9. stavka 2. točke 1. Zakona o zaštiti životinja („Narodne novine“ broj 102/17, 32/19. i 78/24).
Članak 2. 
Posjednik životinje ostvaruje pravo na sufinanciranje sterilizacije najviše dva psa i dvije mačke godišnje uz sljedeće uvjete:
· da posjednik ima prijavljeno prebivalište na području općine Vrpolje;
· da posjednik i njegovi članovi domaćinstva nemaju nepodmirenih dospjelih dugovanja prema Općini Vrpolje;
· ukoliko se traži sufinanciranje sterilizacije ženke psa ista mora biti čipirana.
Članak 3. 
Radi realizacije ove Odluke Općina Vrpolje zaključit će Ugovor o sufinanciranju sterilizacije pasa i mačaka s veterinarskom ustanovom te će s istom regulirati međusobna prava i obveze. 
Za pse koji nisu označeni mikročipom, veterinar ne smije obaviti uslugu sterilizacije, obzirom da je mikročipiranje obveza temeljem Pravilnika o označavanju pasa („Narodne novine“ broj 72/10).
Članak 4. 
Općina Vrpolje će u svom proračunu osigurati sredstva za sufinanciranje sterilizacije ženki pasa i mačaka na području Općine Vrpolje u iznosu od 2.000,00 eura. 
Financiranje će se odobravati do iskorištenja ukupno predviđenih sredstava u Proračunu Općine Vrpolje za tekuću godinu.
Članak 5. 
Ova Odluka stupa na snagu osmog dana od dana objave u „Službenom glasniku Općine Vrpolje“.

